**43.§**

**Par ziedojumu pieņemšanu un saziedoto līdzekļu 2014.gada 14.-18.oktobra plūdos cietušajiem iedzīvotājiem izlietojumu**

Izskatot sagatavoto lēmumprojektu un noklausoties Ogres novada pašvaldības finanšu – ekonomikas nodaļas vadītājas Silvijas Velbergas informāciju un pamatojoties uz likuma “Par pašvaldībām” 21. panta 19. punktu un Ogres novada pašvaldības 21.07.2011. Nolikumu par finanšu līdzekļu vai mantas dāvinājumu (ziedojumu) vākšanu, pieņemšanu un izlietošanu Ogres novada pašvaldības budžeta iestādēs 7., 9., 14., 15. punktiem,

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, I.Tamane), **PRET** – nav, **ATTURAS** – nav,

Ogres novada dome **NOLEMJ:**

1. **Pieņemt** ziedojumus plūdos cietušo iedzīvotāju vajadzību apmierināšanai:
   1. no SIA „Ogres Prestižs”, Reģ.Nr. 40003677408, **EUR 2000,00** apmērā;
   2. no citiem iedzīvotājiem – **EUR 615,00** apmērā.
2. **Noslēgt** līgumu ar SIA „Ogres Prestižs” par ziedojuma pieņemšanu.
3. Pašvaldības sabiedrisko attiecību nodaļas vadītājam **Nikolajam Sapožņikovam** publicēt informāciju pašvaldības laikrakstā “Ogrēnietis” un pašvaldības mājas lapā internetā par ziedojuma pieņemšanu no SIA „Ogres Prestižs”.
4. **Uzdot** Ogres novada sociālajam dienestam administrēt ziedojumus, **izvērtējot** ģimenes (personas), kurām piešķirts vienreizējs pabalsts ārkārtas situācijā sakarā ar 2014. gada 14. - 18. oktobra plūdiem, un **piešķirot ziedojumu**:
   1. Ģimenēm ar nepilngadīgu/iem bērnu/iem;
   2. Ģimenēm, kas sastāv no nestrādājošiem pensionāriem un/vai invalīdiem;
   3. Trūcīgām vai maznodrošinātām ģimenēm (personām).
5. Pamatojoties uz Ogres novada sociālā dienesta izvērtējuma, ziedojumu var piešķirt ģimenei (personai), kurai atteikts piešķirt vienreizēju pabalstu ārkārtas situācijā sakarā ar 2014. gada 14. - 18. oktobra plūdiem, ja tā atbilst kādam no trijiem 4.punktā minētajiem kritērijiem.
6. Ziedojums vienai ģimenei (personai) tiek piešķirt vienu reizi.
7. Ziedojuma apmērs vienai ģimenei (personai) tiek noteikts, kopējo ziedojumu summu sadalot līdzīgās daļās starp ziedojumu saņēmējiem.
8. **Kontroli** par lēmuma izpildi uzdot pašvaldības izpilddirektoram.